中國道教史

道教係一個中國傳統宗教，經歷唔同朝代思想演變，最後變成一套成熟同完整嘅宗教體系。

源頭 
多數認為道教有三個源頭，第一係民間原始宗教崇拜，即係遠古時代一啲自然崇拜、巫術等。之後就係一啲方仙信仰，認為有啲仙藥或者秘術可以令人長生不死。方仙信仰亦係對道教影響最深遠一樣嘢。最後就係道家學說，即所謂黃老，亦都係道教點解叫道教嘅原因，道家學派始創者老子亦因為咁成為道教教主，即太上老君，其他道家代表人物好似莊子就係南華真人、列子就係沖虛真人、文子就係通玄真人、亢倉子就係洞靈真人。

先秦

秦朝

漢朝 

東漢順帝之後，黃老學說同呢啲民間原始宗教崇拜、方仙信仰混埋，開始有道教組織出現，其中以東方張角創立嘅太平道同西南地區張凌創立嘅五斗米道最有代表性。

魏晉南北朝 

到魏晉又有左慈、葛玄、鄭隱同晉代葛洪發展出一套完整嘅仙術體系出嚟，開始以經書同秘訣承傳，慢慢形成團體，呢啲團體之中以葛氏道同金丹派最有代表性。

三國兩晉時，出咗好多好多呢類道教組織出現，其中有啲係利用呢啲組織聚眾造反，結果統治者話道教係妖道。其中一個列入妖道有李八百所創嘅李家道影響力最大。

到咗北魏寇謙之改革五斗米道，得到太武帝尊賞識，封咗做國師，創新天師道，道教地位大大提升。

東晉興寧二年，相傳楊羲托得眾仙下凡真傳《上清真經》，《上清真經》後來傳咗畀許黃民，開始係民間廣傳。到咗南朝陶景弘將《上清真經》發揚光大，創立上清派，以江蘇南部一個叫茅山嘅地方作為上清派中心，之後一路傳江南同北方地區，成為當時道教最大教派。

隨唐 

到唐代可以話係道教最興盛嘅時候，唐代皇室甚至將太上老君當做祖先，唐玄宗甚至將道士當做皇族一樣。之後重發生唐武宗滅佛事件，唐武宗為咗扶持道教，下令拆佛寺同逼僧人還俗，可見道教當時幾巴閉。

宋元

清朝

明朝

現代